Gemilang (filem)

Gemilang ialah sebuah filem romantik ngeri Malaysia 1997 yang diarahkan oleh Yusof Haslam dan ditayangkan pada tahun 1997. Dibintangi Erra Fazira, Hans Isaac , Ning Baizura dan Jalaluddin Hassan. 
Filem ini merupakan pembuatan semula filem Amerika The Bodyguard lakonan Whitney Houston dan Kevin Costner.

Sinopsis
Filem Gemilang merupakan cerita mengenai Julia, seorang model, pelakon dan penyanyi terkenal. Julia berada di puncak populariti. Ramai yang meminatinya, termasuk bos syarikat rakaman Julia, Encik Razlan. Yang lebih merisaukan, ada juga yang membencinya.

Selepas satu pertunjukan pada satu malam, Julia telah mendapat surat ugutan. Dia resah dan keliru akan niat orang yang menghantar surat tersebut. Pada keesokkan harinya, sewaktu pulang dari penggambaran filem, dia telah diserang oleh sebuah van yang melanggar keretanya dari belakang sehingga keretanya terbabas melanggar pokok. Julia bernasib baik kerana hanya mendapat kecederaan ringan sahaja. 

Apabila Encik Razlan mendapat tahu mengenainya, dia telah mengupah seorang pengawal peribadi untuk menjaga keselamatan Julia. Walaupun keberatan menerimanya, Julia terpaksa akur kerana dia juga bimbang akan keselamatan dirinya. Namun begitu, pengawal peribadi tersebut tidak dapat menghalang penyerang misteri itu dari melakukannya sekali lagi. Kali ini Julia terpaksa lari melepaskan diri apabila diserang. Julia selamat apabila dia berjumpa dengan seorang lelaki bernama Yusry. Yusry telah berjaya menghalau penjahat yang menyerangnya.

Berikutan peristiwa itu, Julia tidak mahu lagi perkhidmatan pengawal peribadi tersebut. Dia menawarkan Yusry menjadi pengawal peribadinya yang baru. Kerana bayaran yang lumayan yang ditawarkan oleh Julia, Yusry menerima. Dari situ, Yusry mengikuti Julia ke mana sahaja sebagai bodyguard. Apabila Yusry diperkenalkan kepada Rita, rakan artis Julia, Rita telah jatuh hati kepada Yusry. Rita mencuba berbagai taktik untuk menarik perhatian Yusry tetapi Yusry tidak membalasnya. Tetapi Rita telah berjaya menaikkan perasaan cemburu Julia.

Perasaan cemburu bukan sahaja pada Julia. Encik Razlan juga cemburu pada Yusry yang dia anggap merampas kasih Julia darinya dan dia cuba memikat Julia. Julia semakin keliru dan pening dengan keadaannya, terdesak dari perbuatan Razlan, terkilan dengan Yusry dan Rita, dan masih dijejak oleh orang misteri yang menghantui hidupnya.

Pelakon

Pelakon utama
 Erra Fazira sebagai Julia, seorang penyanyi dan pelakon terkenal yang berdepan ancaman gangguan daripada Ambri dan majikan kepada Yusry
 Ning Baizura sebagai Rita, seorang penyanyi dan pelakon tidak berdisiplin yang merupakan bekas rakan Julia dan perempuan simpanan Razlan
 Hans Isaac sebagai Yusry, seorang penanggur yang bekerja sebagai pengawal peribadi dan pengurus kerjaya kepada Julia kemudian menyimpan perasaan terhadap beliau
 Jalaluddin Hassan sebagai Razlan, seorang hartawan yang membantu Julia

Pelakon pembantu
 Roy Azman sebagai Ambri, seorang pembunuh yang ingin membunuh Julia kerana rupanya mirip seperti isterinya yang curang.
 A. Galak sebagai Osman, bapa saudara Julia yang gemar berjudi dan berhutang
 Shaharon Anuar sebagai Anuar, seorang pegawai polis yang mengetuai kes ancaman gangguan
 Yank Kassim sebagai Hamid
 Latiff Borgiba sebagai Husin

Penampilan khas
 Harun Hashim sebagai Syamsul, pengarah filem 
 Aimi Jarr sebagai Pengacara 
 Lazim sebagai Kaki penjudi
 Deen Maidin sebagai Kaki penjudi 2
 Radhi Khalid sebagai Komposer 
 Syed Agil sebagai Penganjur 
 Putri sebagai Pembantu rumah 

Penyanyi undangan
 Kumpulan Mercury

Anugerah dan pencalonan
Festival Filem Malaysia ke-13, 1997
Skor Muzik Terbaik - Johari Teh

Rujukan

Pautan luar

 Gemilang / 1997 - Filem Malaysia

Gemilang
Gemilang